Tekstmaterialet består av klassiske pasjonstekster fra den svenske salmeboken, men med nye melodier og arrangementer. Koret fungerer solistisk i mindre roller som Peter, yppersteprester, folkemengden og mer. Blant de fire solistene (STBB) byr sopranen på verkets hvilepunkter i et ellers dramatisk uttrykk. Hennes tre arier har tekster fra det gamle testamentet. Korpartiene er komponert med en rimelig vanskegrad og er gjennomførbart for ordinære, men ambisiøse, kirkekor.